2.

Desinfiointisykli: — Tuotteet pitää laimentaa ennen käyttöä puhtaalla juomavedellä. — Laimennussuhde ja kontaktiaika riippuvat käyttötarkoituksesta. Katso kutakin käyttötarkoitusta koskevan käyttötavan kuvaukset. — Lopullisen huuhtelun suorittaminen (puhtaalla juomavedellä) on pakollista: desinfioinnin jälkeen käsitellyt pinnat huuhdotaan vedellä ja vesi tyhjennetään viemärijärjestelmään. Katso poikkeukset kutakin käyttötarkoitusta koskevan käyttötavan kuvauksesta. Metavalmisteyhteenveto 2: Sumuttamalla suoritettavat desinfiointitoimenpiteet SOPUROXID 3.2 on nestemäinen desinfiointiaine, jota käytetään (sen jälkeen, kun sitä on laimennettu 40 prosenttiin) pintojen desinfioimiseen ilmateitse. Sitä on käytettävä sisätiloissa ja käytön on tapahduttava ammattikäyttäjien toimesta. Tarkista aina, että tuotteet ovat yhteensopivat desinfioitavien kovien/ei-huokoisten pintojen kanssa. SOPUROXID 3.2 on kehitetty ja todistettu tehokkaaksi (NF T 72 281 -standardin mukaisesti suoritettujen tehokkuustutkimusten avulla) käyttäen yhtä laitetta, HYSPRAYTA, tilavuudeltaan 30–150 m3 kokoisissa huoneissa (tilavuus käyttökertaa ja laitetta kohti) virtausnopeudella 0,047 mL/min/m3. Myös muita laitteita voidaan käyttää. Niiden on oltava suunniteltu yhteensopiviksi peretikkahappopohjaisten valmisteiden kanssa ja niiden on pystyttävä tuottamaan sumua, joka pysyy ilmassa. Niillä on myös oltava seuraavat ominaisuudet: 1) Partikkelien (keskikokoinen pisara) koko: 1–15 μm 2) Virtausnopeus: 0,047 mL/min/m3 3) Käyttömäärä: 5,6 ml/m3 4) Huoneen tilavuus 30–150 m3 käyttökertaa ja laitetta kohti (ts. 5–30 min diffuusioaika) — Ilmateitse tapahtuvia desinfiointitoimenpiteitä saa tehdä vain perinpohjaisen puhdistamisen ja huuhtelun jälkeen. Desinfioitavat pinnat on kuivattava ennen desinfiointitoimenpiteiden suorittamista. Varmista, että kaappien ovet avataan. Tarkista lämpötila ja huoneen suhteellinen ilmankosteus (sen on oltava 40–80 % välillä), jotta tuote toimisi mahdollisimman tehokkaasti. — Sumutettava huone suljetaan tiiviisti sumutuksen ajaksi eikä käyttäjä saa jäädä huoneeseen: Käsiteltävä huone suljetaan tiiviisti ennen sumuttamalla tapahtuvan desinfiointisyklin aloittamista. Kaikki dekontaminoinnin täytäntöönpanoon liittyvät turvatoimet luotetaan käyttäjälle, jolla on tarvittava koulutus. Yksi näistä turvatoimista on ilman käsittely-yksiköiden sammuttaminen ja ilmanoton ja -palautuksen sulkeminen, jotta tuote ei leviä toisiin huoneisiin. Sitten alueen ulkopuolelle johtava ovi/ovet lukitaan ja saumat teipataan, jos ne eivät ole riittävän tiiviit. Mieluiten on käytettävä oranssia, huomion kiinnittävää kirkkaanväristä teippiä, sekä kylttiä, jossa lukee ”Pääsy kielletty, huonetta desinfioidaan”. Käytettävä vain alueilla, joille ihmiset ja seuraeläimet eivät pääse. — Käyttäjän on aina suoritettava desinfioitumisen mikrobiologinen todennus desinfioitavissa huoneissa (tai sopivassa ”standardihuoneessa”, jos mahdollista) desinfiointiin käytettävillä laitteilla, jonka jälkeen voidaan laatia näiden huoneiden desinfiointiprotokolla, jota sitten sovelletaan. Jokaisen laitteen tai tietyn asennetun laitteiston toimivuus todennetaan järjestelmällisesti, kun se on asetettu paikoilleen.